Legal Document

Category: 61

Text:
14. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 40390 της 1/3 Οκτ. 1941 (ΦΕΚ Β' 176) Περί τροποποιήσεως της περί ΤΣΑΥ Νομοθεσίας Άρθρ.1.-(Αντικαθίσταται αφ' ης ίσχυσε το άρθρ. 1 της υπ' αριθ. 35193/1940 αποφ. Υφυπ. Εργασίας). Άρθρ.2.-(Αντικαθίσταται η παρ. 4 της υπ' αριθ. 19238/1940 ομοίας). Άρθρ.3-4.(Ερμηνεύεται το άρθρ. 3 της υπ' αριθ. 21129/1938 ομοίας και γίνεται προσθήκη εις αυτό. Βλ. άρθρ. 53-54 κωδικ. Νόμ. 5945). Άρθρ.5.-Χήραι και τέκνα υπαλλήλων του Ταμείου θανόντων, μέχρι της ισχύος της παρούσης συνεπεία των εκ του πολέμου κακουχιών, δικαιούνται από της επομένης του θανάτου μηνιαίου προσωποπαγούς βοηθήματος παρά του Ταμείου ίσου προς τα 2/3 του οργανικού μισθού του θανόντος. Άρθρ.6.-Δάνεια μετόχων εγκριθέντα εις εξόφλησιν καθυστερουμένων προς το Ταμείον υποχρεώσεών των, κατά τας διατάξεις της υπ' αριθ. 21129/1938 αποφάσεως του Υφυπουργού Εργασίας, μετά τον θάνατον αυτών, λογίζονται εγκύρως προ του θανάτου χορηγηθέντα, εφ' όσον η περί χορηγήσεως δανείου αίτησις είχεν υποβληθή υπό του θανόντος ησφαλισμένου ένα τουλάχιστον μήνα προ του θανάτου του. Άρθρ.7.-Δια την απονομήν συντάξεως λόγω θανάτου λαβόντος χώραν μέχρι της ισχύος της υπ' αριθ. 35193/Σ/669/1940 αποφάσεως του Υφυπουργού Εργασίας ή και τρεις μήνας μετά την ισχύν αυτής δεν απαιτείται να έχη παρέλθει τριετία από της καταβολής του δικαιώματος εγγραφής από του θανόντος μετόχου, εφ' όσον, κατά την απόλυτον κρίσιν του Δ.Σ. του Ταμείου, τα δικαιούμενα συντάξεως πρόσωπα είναι άπορα. Το άρθρ. 7 κατηργήθη δια του άρθρ. 18 Ν.Δ. 3348/1955, πλην το άρθρον τούτο (18) κατηργήθη αφ' ης ίσχυσε δια του άρθρ. 6 Ν.Δ. 3626/1956. Άρθρ.8.-(Προστίθεται διάταξις εις το άρθρ. 7 Α.Ν. 343/1936, δι' ου εγένετο προσθήκη εις το εδάφ. 1 του άρθρ. 80 του κωδικ. Νόμ. 5945). Άρθρ.9.-(Προστίθεται παρ. 6 εις το άρθρ. 4 του Κωδικ. Νόμ. 5945). Άρθρ.10.-(Προσωρινής ισχύος). Σελ. 671 35 Καταστατικοί Νόμοι-Τ.Σ.Α.Υ. 34.Η.α.14